
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση πολεοδομικής μελέτης των πολεοδομικών ενο¬ 
τήτων 1,2 και 3 περιοχής δεύτερης κατοικίας του οικι¬ 
σμού Βρασνών της Κοινότητας Βρασνών και τμήματος 

της Κοινότητας Ασπροβάλτας (Ν. Θεσσαλονίκης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1,2 (παρ. 1 α, 2), 4 και 5 του 
από 16.8.1985 π.δ/τος «Πολεοδόμηση περιοχών δεύτε¬ 
ρης κατοικίας μέσα στις ΖΟΕ και σχετικές ρυθμίσεις» (Δ' 
416). 

2. Τις διατάξεις του από 30.4.1990 π.δ/τος «Καθορι¬ 
σμός εντός της Ζώνης Οικιστικού Ελέγχου Νομού Θεσσα¬ 
λονίκης περιοχών για δεύτερη κατοικία» (Δ' 233). 

3. Τις διατάξεις των άρθρων 7 (παρ. 1) και 42 (παρ. 4) 
του ν. 1337/1983 «Επέκταση των πολεοδομικών σχεδίων, 
οικιστική ανάπτυξη και σχετικές ρυθμίσεις» (Α' 33). 

4. Τις διατάξεις του άρθρου 3 του ν.δ/τος της 
17.7.1923 «Περί σχεδίων πόλεων κλπ.» (Α' 228), όπως 
μεταγενέστερα τροποποιήθηκαν και συμπληρώθηκαν. 

5. Τις διατάξεις των άρθρων 6 (παρ. 1), 7,8 και 9 του ν. 
1577/1985 «Γενικός Οικοδομικός Κανονισμός» (Α' 210) 
όπως τροποποιήθηκαν με το άρθρο 13 (παρ. 1,2,3) του ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (Ο.Κ.Χ.Ε.) και άλλες σχετικές διατάξεις» 
(Α' 141) και το άρθρο 1 (παρ. 3,4τουν. 1772/1988 «τρο¬ 
ποποίηση διατάξεων του ν. 1577/1985 «Γ.Ο.Κ.» και άλλες 
σχετικές διατάξεις» (Α' 91). 

6. Τις διατάξεις του άρθρου 23 παρ. 1 εδ. ιδ του ν. 
1558/1985 «Κυβέρνηση και Κυβερνητικά Όργανα» (Α' 
137). 

7. Το 2586/17.7.1991 έγγραφο της Διεύθυνσης Περι¬ 
βάλλοντος και Χωροταξίας Θεσσαλονίκης. 

8. Την από 14.9.1988 συνεδρίαση (2η) των εκπροσώ¬ 
πων των ενδιαφερομένων Ο.Τ.Α., Νομαρχιακών και λοι¬ 
πών κοινωνικών φορέων για το Α και Β στάδιο φάσης και 
μελέτης. 

9. Την υπ' αριθμ. 79771/5182/3.8.1992 απόφαση του 
Υπουργού Περιβάλλοντος, Χωροταξίας και Δημοσίων Έρ¬ 
γων «Σύνταξη και έγκριση πολεοδομικής μελέτης των πο¬ 


λεοδομικών ενοτήτων 1,2 και 3 περιοχής δεύτερης κατοι¬ 
κίας του οικισμού Βρασνών της Κοινότητας Βρασνών και 
τμήματος της Κοινότητας Ασπροβάλτας (Ν. Θεσσαλονί¬ 
κης). 

10. Τις 451/1989 και 81 /1990 γνωμοδοτήσεις του Κοι¬ 
νοτικού Συμβουλίου Βρασνών (Ν. Θεσσαλονίκης). 

11. Την 80/1989 γνωμοδότηση του Κοινοτικού Συμ¬ 
βουλίου Ασπροβάλτας (Ν. Θεσσαλονίκης). 

12. Τις 260/συν. 9η/5.3.1990 και 965/συν. 32η/ 
18.9.1990 γνωμοδοτήσεις του Συμβουλίου Χωροταξίας 
Οικισμού και Περιβάλλοντος Ν. Θεσσαλονίκης. 

13. Τις διατάξεις του άρθρου 29Α του ν. 1558/1985 
όπως αυτό προστέθηκε με το άρθρο 27 του ν. 2081 /1992 
(Α' 154) και το γεγονός ότι από τις διατάξεις αυτού του δ/ 
τος δεν προκαλείται δαπάνη σε βάρος του κρατικού προϋ¬ 
πολογισμού. 

14. Την 503/1992 γνωμοδότηση του Συμβουλίου της 
Επικράτειας με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Αρθρο 1. 

Εγκρίνεται το πολεοδομικό σχέδιο των πολεοδομικών 
ενοτήτων 1, 2, 3 της διαμορφωμένης περιοχής του οικι¬ 
σμού Βρασνών της Κοινότητας Βρασνών και τμήματος της 
Κοινότητας Ασπροβάλτας (Ν. Θεσσαλονίκης) της οποίας 
η χρήση για δεύτερη κατοικία έχει προσδιορισθεί με το 
από 30.4.1990 π.δ/γμα (Δ' 233) με τον καθορισμό οικο¬ 
δομήσιμων χώρων, οδών, πεζοδρόμων, χώρων στάθμευ¬ 
σης αυτοκινήτων, κοινοχρήστων χώρων, χώρου πρασίνου, 
αθλητικών εγκαταστάσεων, παιδικών χαρών, πάρκων, 
πλατειών, χώρων πρασίνου - παιδικών χαρών, πάρκου - 
παιδικών χαρών, χώρου σιδηροδρομικού σταθμού, χώρου 
εκκλησίας, χώρου κοινοτικού καταστήματος, πολιτιστικού 
κέντρου, παιδικού σταθμού, χώρου πρασίνου - παιδικής 
χαράς - αναψυχής, χώρου περιπτέρου αναψυχής, χώρου 
δημοτικού σχολείου - νηπιαγωγείου χώρου κοινοτικού 
αναψυκτηρίου, όπως φαίνονται στα σχετικά είκοσι έξι (26) 
χρωματισμένα πρωτότυπα διαγράμματα σε κλίμακα 
1:1000 που θεωρήθηκαν από τον Προϊστάμενο της Διεύ¬ 
θυνσης Τοπογραφικών Εφαρμογών με την 103355/1993 
πράξη του και που αντίτυπά τους σε φωτοσμίκρυνση δη¬ 
μοσιεύονται με το παρόν διάταγμα. 

Αρθρο 2. 

Εγκρίνεται ο πολεοδομικός κανονισμός της περιοχής 

της οποίας το πολεοδομικό σχέδιο εγκρίνεται με το άρθρο 
1 του παρόντος όπως στα επόμενα άρθρα. 

Αρθρο 3. 

1. Στους οικοδομήσιμους χώρους που χαρακτηρίζονται 
στα σχετικά διαγράμματα με το στοιχείο Ο.Τ. επιτρέπεται 
η χρήση αμιγούς κατοικίας, όπως προσδιορίζεται με το άρ¬ 
θρο 3 του από 23.2.1987 π.δ/τος (Δ' 166). 

2. Στους οικοδομήσιμους χώρους που χαρακτηρίζονται 
στα σχετικά διαγράμματα με το στοιχείο Ο.Τ.Κ. επιτρέπε¬ 
ται η χρήση γενικής κατοικίας όπως προσδιορίζεται με το 
άρθρο 3 του ως άνω π.δ/τος. 

3. Στους οικοδομήσιμους χώρους που χαρακτηρίζονται 
στα σχετικά διαγράμματα με το στοιχείο Κ. επιτρέπεται η 
χρήση πολεοδομικού κέντρου όπως προσδιορίζεται με το 
άρθρο 4 του ως άνω π.δ/τος. 

4. Στους οικοδομήσιμους χώρους που χαρακτηρίζονται 
στα σχετικά διαγράμματα με το στοιχείο Ο.Τ.Τ. επιτρέπε¬ 
ται η χρήση τουρισμού αναψυχής όπως προσδιορίζεται 
στο άρθρο 8 του ως άνω π.δ/τος. 

Άρθρο 4. 

Στο πρόσωπο των οικοπέδων οικοδομημένων ή μη επι¬ 
βάλλεται προκήπιο πλάτους δύο (2), τριών (3), πέντε (5), 
επτά (7), οκτώ (8), δέκα (10), δώδεκα (12) και είκοσι (20) 
μέτρων, όπως φαίνονται στα σχετικά διαγράμματα. 

Άρθρο 5. 

Α. Τα ελάχιστα όρια εμβαδού και προσώπου των οικοπέ¬ 
δων ορίζονται κατά τομείς Α, Β και Γ, όπως φαίνονται στα 
ίδια διαγράμματα ως εξής: 

1. Τομέας Α, 

Ελάχιστο πρόσωπο: δεκατέσσερα (14) μέτρα. 

Ελάχιστο εμβαδόν: τριακόσια (300) τ. μέτρα. 

2. Τομέας Β. 

Ελάχιστο πρόσωπο: δεκαοκτώ (18) μέτρα. 

Ελάχιστο εμβαδόν: πεντακόσια (500) τ. μέτρα. 


3. Τομέας Γ. 

Ελάχιστο πρόσωπο: είκοσι (20) μέτρα. 

Ελάχιστο εμβαδόν: οκτακόσια (800) τ. μέτρα. 

4. Επί πλέον των προϋποθέσεων των προηγουμένων 
παραγράφων 1,2 και 3 τα οικόπεδα θεωρούνται άρτια και 
οικοδομήσιμα εφόσον: 

α) Στο οικοδομήσιμο τμήμα του οικοπέδου, εγγράφεται 
κάτοψη κτιρίου με ελάχιστη επιφάνεια πενήντα (50) τ.μ. 
και ελάχιστη πλευρά πέντε (5) μ. και 

β) Δεν δημιουργήθηκαν από κατάτμηση που έγινε κατά 
παράβαση των διατάξεων του από 10.10.1985 π.δ/τος 
«Καθορισμός Ζωνών Οικιστικού Ελέγχου (ΖΟΕ) και κατω- 
τάτου ορίου κατατμήσεως στην εκτός σχεδίου και εκτός 
ορίων οικισμών προϋφισταμένων του 1923 περιοχή Ν. 
Θεσσαλονίκης» (Δ' 689). 

Β. Οι λοιποί όροι και περιορισμοί δόμησης των οικοπέ¬ 
δων και για τους τρεις τομείς ορίζονται ως εξής: 

1. Μέγιστο ποσοστό κάλυψης των οικοπέδων: σαράντα 
τοις εκατό (40%) της επιφάνειας τους. 

2. Συντελεστής δόμησης: τέσσερα δέκατα (0,4). 

3. Αριθμός ορόφων των κτιρίων: δύο (2) με μέγιστο επι¬ 
τρεπόμενο ύψος αυτών: επτά (7) μέτρα. 

4. Πάνω από το μέγιστο ύψος των κτιρίων επιτρέπεται η 
κατασκευή στέγης με μέγιστη κλίση 35%. 

Άρθρο 6. 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 5 Απριλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΑΧΙΛΛΕΑΣ ΚΑΡΑΜΑΝΛΗΣ 

